[{"text_idx": "#000006", "text": "Cymorth sector gwirfoddol i Wcra\u0301in"}, {"text_idx": "#000007", "text": "Wrth i\u2019r argyfwng yn Wcra\u0301in ddwysau, mae mudiadau gwirfoddol a gwirfoddolwyr yn tyrru i fod yn gefn iddi a rhoi cymorth. Dyma drosolwg o\u2019r hyn sy\u2019n cael ei wneud ar hyn o bryd a\u2019r ffyrdd gorau o gynnig cymorth."}, {"text_idx": "#000009", "text": "Mae\u2019r sefyllfa sy\u2019n datblygu yn Wcra\u0301in wedi bod yn dorcalonnus i\u2019w gwylio. Fel gyda phob argyfwng dyngarol arall, mae\u2019r sector gwirfoddol wedi bod, a bydd yn parhau i fod yn barod i gynorthwyo\u2019r rheini mewn angen. Trwy godi arian, lobi\u0308o\u2019r llywodraeth, cefnogi ffoaduriaid, a lliaws o ffyrdd eraill."}, {"text_idx": "#000010", "text": "Fodd bynnag, wrth i\u2019r sefyllfa barhau i ddatblygu gyda chymaint o ansicrwydd, bydd llawer o unigolion a mudiadau yn ystyried beth allan nhw ei wneud i gynorthwyo pobl Wcra\u0301in mewn modd ystyrlon."}, {"text_idx": "#000020", "text": "Bydd Cymru, fel cenedl noddfa, yn croesawu ffoaduriaid o Wcra\u0301in. Mae trafodaethau ar droed i drefnu cymorth fel tai ar gyfer ffoaduriaid sy\u2019n cyrraedd y wlad hon. Mae Llywodraeth Cymru wedi cyflwyno canllaw i aelodau agos o deuluoedd gwladolion Prydeinig sydd fel arfer yn byw yn Wcra\u0301in ac sy\u2019n bwriadu gwneud cais am fisa drwy\u2019r llwybr Mudo Teuluol, yn ogystal a\u0302 chyfeirio at linell gymorth i aelodau teulu Wcreiniaid sy\u2019n byw yn y DU ar hyn o bryd."}, {"text_idx": "#000027", "text": "Mae llawer o fudiadau gwirfoddol, gwirfoddolwyr a grwpiau cymunedol wedi bod yn dangos undod ag Wcra\u0301in drwy godi eu lleisiau y tu allan i\u2019r Senedd, lobi\u0308o am heddwch a chynnal gwylnosau rhyng-ffydd. Wrth i drallod y Rhyfel ddwysau, mae\u2019r sector gwirfoddol a grwpiau cymunedol hefyd yn ceisio lleihau tensiynau a theimladau gwrth-Rwsiaidd."}]